**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO REPUBLIKE SLOVENIJE**

**DRŽAVNO ODVETNIŠTVO REPUBLIKE SLOVENIJE**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 007-599/2021/12

Datum: 19. 7. 2021

ZADEVA: Uredba o spremembi Uredbe o povračilu stroškov za službena potovanja v tujino - OBVESTILO

Spoštovani,

obveščamo vas, da je bila v Uradnem listu Republike Slovenije, številka: 116/21 z dne 16. 7. 2021 objavljena Uredba o spremembi Uredbe o povračilu stroškov za službena potovanja v tujino (v nadaljevanju: novela uredbe), ki je začela veljati naslednji dan po objavi.

Z novelo uredbe je bil spremenjen prvi odstavek 15. člena Uredbe o povračilu stroškov za službena potovanja v tujino (Uradni list RS, št. 76/19 in 180/20), ki po novem določa, da je uporaba lastnega motornega vozila za službeno potovanje v tujino izjemoma mogoča samo na podlagi naloga za službeno potovanje, če drugače službenega potovanja ni mogoče opraviti. Če je v nalogu za službeno potovanje določeno, da se za službeno potovanje v tujino uporabi lastno motorno vozilo, se zaposlenemu povrnejo stroški v višini 30 % cene litra neosvinčenega motornega bencina 95 oktanov za prevoženi kilometer. Za obračun kilometrine se za podatek o ceni neosvinčenega motornega bencina 95 oktanov uporabi najvišja cena bencina, sporočena Evropski komisiji za pretekli mesec. Podatek o najvišji ceni neosvinčenega motornega bencina 95 oktanov za vsak mesec posebej sporoči ministrstvo, pristojno za energijo, ministrstvu, pristojnemu za javno upravo, ki jo objavi na svoji spletni strani.

Podatek o najvišji ceni neosvinčenega motornega bencina 95 oktanov je objavljen na spletni strani Ministrstva za javno upravo na naslednji povezavi:

<https://www.gov.si/teme/povracila-stroskov-in-drugi-osebni-prejemki/>.

Navedena cena se uporablja od prvega dne v mesecu, v katerem je bil podatek objavljen na spletni strani Ministrstva za javno upravo.

Lepo pozdravljeni.

Boštjan Koritnik

minister

Poslano:

- naslovnikom po elektronski pošti